Але як бы ні быў заняты навукай і працай Уладзімір Уладзіміравіч Курыловіч, ён часта наведвае свайго бацьку Уладзіміра Іосіфавіча, які жыве ў Ражанцы, і бярэ з яго прыклад. У свае 88 гадоў той вядзе актыўны лад жыцця: завіхаецца па гаспадарцы, даглядае сад і пчол. Добры настрой і неймавернае жаданне жыць ды радавацца кожнаму дню — вось сакрэт выдатнай формы Курыловіча-старэйшага, ад якога, уласна кажучы, і ўзяў сын лепшыя сялянскія якасці. Такія, як любоў да зямлі, працавітасць, уменне браць на сябе адказнасць і ніколі не спыняцца на дасягнутым.